
TalentX AMS - Szolgáltatási Feltételek

1. Szolgáltatások és hozzáférés
A Szolgáltatások a Done IT Innovations Kft. (Szolgáltató) által felhő alapú szolgáltatásként igénybe vehető, elsősorban magyar székhelyű sportegyesületek, akadémiák számára tervezett, sportszakmai, sporttudományi és adminisztrációs munkát támogató megoldás.
A Szolgáltatások nem programok, azokat az Ügyfél nem licencbe veszi, hanem használja.
A Szolgáltatási szerződés alapján, szolgáltatásként igénybe vehető fő szoftver modulok:
· Játékos és csapat management
· Feladatbank
· Edzések, edzéstervezés
· Tesztek és felmérések, teljesítmény optimalizálás
· Sérülések és rehabilitáció
· Statisztikák, riportok
· Esemény naptár
· Szervezés és tervezés
· Mérkőzés riportok
· Scouting
· Kollégiumi feljegyzések, iskolai kikérők
· Adminisztrátori panel
· MLSZ API - adatkapcsolat
A Szolgáltatások részletes leírását – a mindenkori hatályos – a szerződés aláírásakor a 2.0 verziójú - Felhasználói Útmutató (Felhasználói Útmutató) tartalmazza, mely elérhető a www.talentx.hu weboldalon. 
A Szolgáltatásokhoz a Szolgáltató frissítéseket, hibajavításokat, új funkciókat tehet elérhetővé. A Felhasználói Útmutatóban leírt funkcionalitásokat és használati módot a Szolgáltatások tovább fejlesztésével a Szolgáltató változhatja, azzal, hogy a megrendeléskor hatályos Felhasználói Útmutatóban leírt funkciók nem csökkenhetnek. Javítás, karbantartás, frissítés esetén, az Ügyfél az annak megfelelően módosított Szolgáltatások igénybevételére jogosult.
A hozzáférés a Szolgáltatásokhoz bejelentkezéshez, hitelesítéshez kötött. A szoftveren belül különböző jogosultsági szintek vannak, amik az Ügyfél által kijelölt, adminisztrátori jogosultsággal rendelkező felhasználók által kioszthatók. A Szolgáltatások használatáért az Ügyfél a felelős, amennyiben az adott fél az Ügyfel fiókjához kapcsolódó hitelesítő adatokkal fér hozzá a Szolgáltatásokhoz. A Szolgáltató a Szolgáltatáshoz szükséges bejelentkezési adatokat e-mailben vagy személyesen az első oktatás alkalmával biztosítja.  Az Ügyfél nem jogosult arra, hogy a Szolgáltatásokat tovább értékesítse vagy azok felhasználásával másnak a szolgáltatásokat közvetítse.

2.	A Szolgáltatások időtartama
A Szolgáltatások előfizetési időszakának a kezdetét és időtartamát az 1. sz. melléklet tartalmazza. 
A Szolgáltatásokra vonatkozó szerződés megszűnésének a napjától a belépési adatok használatára az Ügyfél nem jogosult, ezekkel a Szolgáltatásokat a továbbiakban nem éri el.

3.	Szolgáltatás rendelkezésre állása, jóváírás 
Meghatározások:
„felhasználó”: A szolgáltatásokat az Ügyfél nevében és céljaira, megfelelő jogosultságokkal használó Ügyfél alkalmazottja vagy megbízottja.
„szolgáltatási szint”: az „elvárt rendelkezésre állási idő”. 
Amennyiben a szolgáltatási szintek nem teljesülnek az Ügyfél jogosult lehet a havi szolgáltatási díj egy részének jóváírására. 
„elvárt rendelkezésre állási idő”: A Szolgáltatások rendelkezésre állása a hét minden napján (7/24 - időablak), éves szinten 99 %-os mértékben.
Az elvárt rendelkezésre állási időbe nem számít bele:
· az előre jelzett karbantartási időszak (maximum évi 72 óra). (Az ütemezett karbantartásokról az Ügyfél a megadott kapcsolattartási e-mail címre értesítést kap.);
· az Ügyfél vagy megbízottja, egyéb közreműködője jogosulatlan tevékenységéből vagy mulasztásából eredő időszak;
· Vis Maior események, mint például természeti katasztrófa, pandémia, terrorcselekmények, felkelések, kormányzati tiltó vagy korlátozó tevékenységek miatti kiesések időtartama;
· a Szolgáltató által használt adatközponton kívüli hálózati vagy eszközhibák miatti kiesés időtartama;
· a Felhasználói útmutatóban írtaknak nem megfelelő használatból eredő kiesési időszak;
· a Tartalommal kapcsolatos ok miatti jelen szerződés szerinti elérhetetlenség időtartama.
„állásidő”: az az időszak amikor a Szolgáltatás bizonyíthatóan a Szolgáltatónak felróható okból nem elérhető vagy a használata nem biztosított.
Az állásidőt minimum a következő információkkal kell a Szolgáltatónak az Ügyfél kapcsolattarójának bejelenteni: (ii) az állásidő kezdő időpontja (ii) az érintett felhasználók; és (iii) milyen funkció nem volt elérhető (iv) kijelző képek. Az állásidő megszűnését (befejezését) a Szolgáltató bejelenti az Ügyfél kapcsolattartójának.

4.	Az Ügyfél kötelezettségei
· Az Ügyfél biztosítja és felelős a Szolgáltatások eléréséhez és használatához saját részről szükséges internetes kapcsolatért, hardverekért és szoftverekért.
· Az Ügyfél felelőssége, hogy meggyőződjön a Szolgáltatás igénybevételéhez szükséges informatikai hátterének az alkalmasságáról. Erről a Felhasználói Útmutatóban érhető el részletes leírás.
· Amennyiben a Szolgáltatások használatához az Ügyfélnek bizonyos szoftverekkel rendelkeznie kell vagy azt le kell töltenie, azt a Felhasználói Útmutató tartalmazza. Bizonyos funkciók használatához Ügyfél saját költségére köteles beszerezni a Felhasználói Útmutatóban megjelölt szoftvereket és hardvereket. (például: InBody készülék, Catapult rendszer, Vald Performance mérőeszközök, stb.)
· Megrendelés előtt az Ügyfél megvizsgálja, hogy a Szolgáltatások megfelelnek-e az igényeinek és a működésére vonatkozó jogszabályoknak. Az Ügyfél felelős azért, hogy a Szolgáltatásokkal elérhető funkciók, illetve használatuk összhangban legyenek az Ügyfélre irányadó rendelkezésekkel. 
· Az Ügyfél kötelezettsége, hogy a Felhasználói Útmutatóban foglaltakat betartsa. 
· Az Ügyfél felelősséggel tartozik azért, hogy a felhasználók a Szolgáltatást a Szolgáltatási feltételekben és a Felhasználói Útmutatóban meghatározottak szerint használják.
· A Szolgáltató jogosult arra, hogy a használat jogszerűségét távolból vagy a hozzáférés helyszínén ellenőrizze. Ennek során az Ügyfél köteles a Szolgáltatóval együttműködni és kérésére az ellenőrzéshez szükséges minden információt rendelkezésre bocsátani.

5.	A Szolgáltató kötelezettségei
· A Szolgáltatásokat a vállalt szolgáltatási szint szerint nyújtja.
· Rendelkezésre bocsájtja a belépési kódokat és a Felhasználói Útmutatót. A Felhasználói Útmutató online érhető el és megtekinthető a „Segítség kérése” menüpont alatt vagy a Szolgáltató weboldalán, a www.talentx.hu címen.
· Munkanapokon 10:00- 16:00 óra között támogatást nyújt. Hibabejelentés az online felületen, a központi telefonszámon vagy e-mailben is tehető.
· Hibabejelentés esetén a Szolgáltatás használatában neki felróható okból beállt zavart a lehető legrövidebb időn belül elhárítja. 
· Az adatfeldolgozási szerződésben foglaltak szerint gondoskodik az Ügyfél adatok biztonságáról.

6.	Díjazás és fizetési feltételek
A Szolgáltatások díját a Megrendelő lap (1. sz. melléklet) határozza meg, a díjfizetés gyakoriságával és esedékességével együtt.
A díj nettó díj és hozzáadandó a mindenkori hatályos jogszabályi rendelkezések szerint meghatározott általános forgalmi vagy egyéb a Szolgáltatást terhelő hasonló jellegű adó.
A fizetés átutalással történik, a határidőt és a fizetési ütemezést az 1. sz. melléklet tartalmazza. Késedelmi kamatra a Ptk. rendelkezései az irányadók.
A Szolgáltatások havi díja úgy számítható ki, hogy a díj teljes összegét osztjuk a hónapok számával. Határozatlan időtartam esetén az időszakosan fizetendő összeg osztva az időszak hónapjainak a számával. 
Több évre vagy határozatlan időre szóló szerződés esetén a Szolgáltató a díjakat évente felülvizsgálja különösen az inflációra és a kibővített szolgáltatási funkciókra tekintettel. Az így felülvizsgált, módosított díjat az előfizetés éves fordulónapja előtt legalább 90 nappal írásban vagy elektronikus levélben közli az Ügyféllel. Amennyiben az Ügyfél a díjváltozást nem fogadja el, a szerződést felmondhatja a 12. pont 2. bekezdésében foglalt feltételekkel. 
7.	Szavatosság
A Szolgáltatás jellemzői az Ügyfél számára ismertek, kizárólag az Ügyfél viseli annak kockázatát, hogy a Szolgáltatások elvárásainak, igényeinek és a kapcsolódó jogi előírásoknak megfelelnek-e. A Szolgáltatót ezzel kapcsolatosan felelősség nem terheli.
A Szolgáltató szavatolja, hogy a Szolgáltatások, jelentéktelen hiányosságok vagy eltérések kivételével, megfelelnek a Felhasználási Útmutatóban leírtaknak.
A szavatosság nem terjed ki:
· az Ügyfél vagy megbízottja, egyéb közreműködője jogosulatlan tevékenységéből vagy mulasztásából eredő hibákra;
· Szolgáltató által használt adatközponton kívüli hálózati vagy eszközhibákra;
· Felhasználói Útmutató be nem tartásával okozott hibákra.
A Szolgáltató́ teljesíti a szerződéses kötelezettségeit és észszerű intézkedéseket tesz annak érdekében, hogy a Szolgáltatás használata hibamentes és biztonságos legyen, azonban nem vállal felelősséget vagy szavatosságot azért, hogy azok hibamentesek és hogy folyamatosan, megszakítások nélkül elérhetők.
A szavatossági igények a Szolgáltatások időtartama alatt érvényesíthetők, és kizárólag hibajavításra korlátozódnak. 

8.	Kártérítés
A Szolgáltató kártérítési felelőssége valamennyi kárra, a megfizetett Szolgáltatási díjra, de összességében és maximálisan legfeljebb a kár felmerülésének évében megfizetett 3 havi Szolgáltatási díj mértékére korlátozott.
A Szolgáltató kizárólag az általa felróhatóan okozott károkat köteles megtéríteni és nem felel az elmaradt haszonért, az elmaradt megtakarításokért, harmadik fél Ügyféllel szembeni követeléseiből származó károkért, közvetett és következményes károkért. Amennyiben harmadik személy ilyen igényt érvényesít közvetlenül a Szolgáltatóval szemben, az Ügyfél teljes mértékben mentesíti a Szolgáltatót és megtéríti részére a harmadik személy részére kifizetett összeget, beleértve a felmerülő jogi költségeket is. 
A Szolgáltató nem vállal felelősséget az olyan közvetlen, vagy közvetett károkért, amelyeket a Szolgáltatótól független technikai leállás, szünet, vagy harmadik személyek által elhelyezett romboló alkalmazások vagy programok (például: vírusok, férgek, makrók vagy hacker tevékenységek) okoznak. 
Szolgáltatásokhoz használt nyílt forráskódú szoftverek vonatkozásában a Szolgáltatót nem terheli semmilyen kifejezett vagy hallgatólagos szavatosság, vagy jótállás kártérítési kötelezettség az ilyen szoftverek használatából eredően felmerült kártérítési igényekért. 

9.	 Jogszavatosság 
Szolgáltató szavatolja, hogy az Ügyfél a szerződés szerinti használati jogosultságait harmadik fél jogai nem akadályozzák. Amennyiben harmadik személy igénnyel él a Szolgáltatások használatával kapcsolatban szemben azon az alapon, hogy szerzői vagy felhasználási jogait sérti az Ügyfél, az ilyen igényről az Ügyfél haladéktalanul, írásban értesíti a Szolgáltatót. Az Ügyfél ilyen igényeket nem ismerhet el.
A Szolgáltató az alábbiak szerint mentesíti az Ügyfelet az ilyen igények alól, amennyiben azok a Szolgáltató jogsértésére vezethetők vissza:
Módosítja a Szolgáltatásokat, vagy helyettesíti azt olyan szolgáltatással, amely legalább ugyanilyen funkcionális képességekkel rendelkezik, vagy felmondhatja a jelen szerződést és vagy visszafizeti 8. pont szerinti korlátok figyelembevételével a szolgáltatások éves díját vagy megfizeti az Ügyfél részére a jogerős bírósági ítélet szerint megítélt kártérítési összeget.
A Szolgáltató nem felelős az olyan jogsértésért, amelyet Szolgáltatási feltételekben foglaltak megsértésével az Ügyfél okozott.
A jelen pontban foglaltak képezik Szolgáltató teljes körű jogszavatossági felelősségét. 
Az Ügyfél mentesíti a Szolgáltatót harmadik felek olyan igényei miatt, amelyek az Ügyfél érdekkörében, tevékenységével kapcsolatban merülnek fel.

10.	Titoktartás 
A Felek kötelezettséget vállalnak, hogy a másik fél által bizalmasnak minősített üzleti titkot tartalmazó információt bizalmasan kezelik.
Ezen korlátozás nem vonatkozik az olyan információra (a know-how-t is ideértve), amely: (i) a nyilvánosság számára általánosan hozzáférhető, vagy hozzáférhetővé válik a jelen pontban foglalt kötelezettség megszegése nélkül vagy (ii) amely olyan harmadik személytől származik, akinek az információra vonatkozóan nincs titoktartási kötelezettsége vagy (iii) amelyet a fél önállóan fejlesztett ki vagy általa már az átadást megelőzően ismert volt.
A fentiektől függetlenül, bármelyik fél jogosult arra, hogy a bizalmas információt (a know-how-t is ideértve) feltárja (i) a saját biztosítóinak vagy jogi tanácsadóinak; vagy (ii) titoktartásra köteles közreműködőjének a szerződés teljesítéséhez szükséges mértékben (iii) továbbá bármely olyan esetben és mértékben, amelyre jogszabály alapján köteles.

11.	Adatvédelem
A Szolgáltatásokra vonatkozó adatfeldolgozási feltételeket a jelen szerződés 2. sz. melléklete tartalmazza.
Tartalom az olyan adat, vagy információ, amelyet az Ügyfél a felhőalapú Szolgáltatásba bevisz vagy feltölt, valamint az olyan adatok, amelyet az Ügyfél átad vagy más módon elérhetővé tesz a Szolgáltató részére. A Tartalmakhoz a Szolgáltató kizárólag a vonatkozó Szolgáltatások nyújtása, ellenőrzése céljából férhet hozzá. 
Az Ügyfél felelős minden olyan jogosultság és engedély beszerzéséért, valamint biztosítja a Szolgáltatónak azokat a jogosultságokat és engedélyeket, amelyek a Tartalmaknak a Szolgáltatások nyújtásához, ellenőrzéséhez történő felhasználásához, a Tartalmak feldolgozásához szükségesek. Ügyfél felelős azért, hogy a feltöltött Tartalmak jogszabályi korlátozás alá ne essenek. 
Ha a Szolgáltató ésszerűen úgy gondolja, hogy valamelyik Tartalma jogszabályt sérthet, erről értesíti és kéri, hogy távolítsa el.
Ha az értesítéstől számított 2 munkanapon belül nem távolítja el vagy tiltja le a tiltott Tartalomhoz való hozzáférést, akkor a Szolgáltató eltávolíthatja vagy letilthatja a tiltott Tartalomhoz való hozzáférést, vagy felfüggesztheti a Szolgáltatásokat. Igénybe vett tárhelyszolgáltató bármilyen tiltott tartalmat előzetes értesítés nélkül eltávolíthat vagy letilthat illegális tartalommal kapcsolatban, ha az tartalom megzavarhatja vagy veszélyeztetheti a Szolgáltatásokat, vagy jogi kötelezettségnek, hatósági, bírósági rendelkezésnek tesz eleget
A Szolgáltató kezelheti az Ügyfél, a felhasználók kapcsolattartási adatait (például név, munkahelyi telefonszám, cím, e-mail cím és felhasználói azonosító). Erről az adatkezelésről az Ügyfél értesíti az érintetteket. A Szolgáltató adatkezelési tájékoztatója a Szolgáltató weboldalán, a www.talentx.hu címen érhető el.

12.	Felmondás 
Bármelyik fél felmondhatja a Szolgáltatási szerződést, ha az azzal kapcsolatos súlyos szerződésszegését ésszerű időn belül, írásos felszólítás ellenére nem orvosolta a másik fél.
Bármelyik fél jogosult a Szolgáltatás felmondására írásban, 90 napos felmondási idővel felmondani. Ebben az esetben felek kötelesek egymással elszámolni, és Szolgáltató a szolgáltatással nem fedezett szolgáltatási díjat a felmondási idő lejártát követő naptól számított 30 napon belül Megrendelőnek visszafizetni.

13.	Kapcsolattartás
A felek kapcsolattartót jelölnek ki a Szolgáltatási szerződés létrejöttekor és a kapcsolattartó nevét, telefonszámát és e-mail címét e-mailben közlik egymással.
Az Ügyfél kapcsolattartója jogosult a Szolgáltatással kapcsolatos kérések, esetleges problémák bejelentésére, egyéb szükséges információk átadására a Szolgáltatónak.

14.	Záró rendelkezések
Felek egymás közötti jogviszonyukban kizárják a Ptk 6:63. § (5) bekezdésének alkalmazhatóságát.
A mellékletek jelen Megállapodás elválaszthatatlan részét képezik. 
A Szolgáltató a Szolgáltatások beállításánál a képernyőkön megjelenítheti Ügyfél logóját, védjegyét. Az Ügyfél a jelen a Szerződésben biztosítja a Szolgáltató részére, hogy a teljesített Szolgáltatásokra referenciaként hivatkozhasson és ennek során a referenciában az Ügyfél logóját, védjegyét díjfizetés nélkül, feltüntethesse.   
A Szolgáltató́ bármikor jogosult jelen Szolgáltatási feltételeket előzetesen, a változást megelőző 50 nappal történő bejelentéssel egyoldalúan módosítani. Amennyiben a módosítással az Ügyfél nem ért egyet, a szerződést a 12. pont 2. bekezdésében foglaltak szerint felmondhatja, ez esetben az első éves időtartam letelte előtt is. 
Az Ügyfél beleegyezik, hogy a Szolgáltató a Szoftverrel, annak felhasználásával, új verzióival kapcsolatosan tájékoztató anyagokat küldjön elektronikus levélben is. 
A szerződés csak írásban módosítható vagy mondható fel. A felek megállapodnak abban, hogy az e-mailben küldött, mindkét fél által külön kinyomtatottan minden oldalon aláírt majd beszkennelt, a másik félnek megküldött és a másik fél által e-mailben visszaigazolt megérkezett elektronikus dokumentumokat elfogadják az írásbeliséggel megegyezőnek.
A Szolgáltató, üzleti kapcsolattartók adatainak a kezelésével kapcsolatos tájékoztatója a Szolgáltató weboldalán, a www.talentx.hu címen érhető el.

1. számú melléklet: TalentX AMS - Megrendelő lap (2024.[*])
2. számú melléklet: Adatfeldolgozási szerződés (2024.[*])

